Zambèzi

Zambèzi es un flume de l’Africa Australa, lo quatren del continent per la longor, après Nil, Còngo e Nigèr.
La superfícia de son bacin de drenatge es de 1390000 km2, un pauc mens de la mitat de la de Nil . Lo flume de 2574 km de long a la font en Zambia e travèrsa l'èst d'Angòla, long de la frontièra nòrd-èst de Namibia e de la frontièra nòrd de Botswana, puèi long de la frontièra entre Zambia e Zimbabwe fins a Moçambic, ont travèrsa lo país per s'escampar dins l'ocean Indian.

La caracteristica pus notabla de Zambèzi son las cascadas Victòria  e d'autras cascadas coma las cascadas Chavuma a la frontièra entre Zambie e l'Angòla, e las cascadas Ngonye, près de Sioma dins l'oèst de Zambia.

Existisson doas principalas fonts d'energia idroelectrica sul flume, la restanca de Kariba, qu'alimenta  Zambia e Zimbabwe, e la restanca de Cahora Bassa en Moçambic, que provesís d'energia a Moçambic e Sud Africa. I a doas autras centralas electricas pus pichonas long de Zambèzi en Zambia, una a  Victoria Falls e l'autra près de  Kalene Hill dins Ikelenge District.